

****

**.......................................................................**

** องค์การบริหารส่วนตำบลหลุบคา อำเภอแก้งคร้อ จังหวัดชัยภูมิ**



**ศูนย์บริการและถ่ายทอดเทคโนโลยีการเกษตรประจำตำบลหลุบคา**

-2-

**หลักการเลี้ยงปลาเบื้องต้น**

ปัจจุบันการเลี้ยงปลากำลังเป็นที่สนใจจากประชาชนเป็นอย่างมาก เนื่องจากปลาเป็นอาหารโปรตีนที่ มีคุณภาพสูง ราคาถูก เมื่อเปรียบเทียบกับเนื้อสัตว์ชนิดอื่นๆ นอกจากนั้นปลายังเป็นสัตว์น้ำที่เลี้ยง ง่ายโตเร็ว ลงทุนน้อย การดูแลรักษาก็ไม่ยุ่งยาก

การเลี้ยงปลาก็เช่นเดียวกับการเลี้ยงสัตว์อื่นๆ ซึ่งต้องใช้หลักวิชาการและเทคนิคต่างๆ จึงทำ ให้การเลี้ยงปลาได้ผลดี เอกสารฉบับนี้ กล่าวถึงหลักการทั่วๆไปสำหรับผู้ที่เริ่มต้นเลี้ยงปลาและผู้ที่มีความสนใจในการเลี้ยงปลา หรือผู้ที่เลี้ยงปลาอยู่แล้วแต่มีปัญหาหรืออุปสรรค ต่างๆ จะได้ใช้เป็น แนวทางและเข้าใจหลักการเลี้ยงปลายิ่งขึ้น ในเอกสารมีหัวข้อที่ควรรู้ได้แก่ รูปแบบการเลี้ยงปลา การเลือกสถานที่เลี้ยงปลา

**เทคนิคและรูปแบบการเลี้ยงปลา**

1. การเลี้ยงปลาแบบชนิดเดียวกัน หรือแบบเดียว หมายถึงการเลี้ยงปลาชนิดเดียวกันภายในบ่อเดียวกัน โดยมุ่งหวังผลผลิตสูง ซึ่งควรเลือกปลาที่มีราคาดี หรือมีตลาดรับรองเช่นการเลี้ยงปลาดุก

ข้อดี สะดวกต่อการดูแลรักษาและการคัดปลาจับส่งตลาด เพราะเป็นปลาชนิดเดียวกัน

1. การเลี้ยงปลาหลายชนิดหรือแบบรวม คือ การเลี้ยงปลาหลายชนิดรวมในบ่อเดียวกันหลาย

ชนิดเดียวกันแต่มีขนาดต่างกัน และไม่มีอันตรายต่อกัน

ข้อดี สามารถใช้ประโยชน์ได้จากอาหารที่มีในบ่อปลาอย่างเต็มที่ สามารทยอยจับปลาใหญ่ออกจำหน่ายได้ สอดคล้องกับความต้องการของตลาด ทำให้ขายได้ราคาดี เกิดรายได้ต่อเนื่อง

1. การเลี้ยงปลาแบบผสมผสาน คือ การเลี้ยงปลาผสมกับการปลูกพืช เช่น ปลูกข้าวพร้อมกับ

การเลี้ยงปลา เลี้ยงปลาในร่องปลูกผลไม้ การเลี้ยงปลาผสมกับการเลี้ยงเป็ดหรือสุกร

ข้อดี เป็นการเกื้อหนุนซึ่งกันและกัน เช่นเศษอาหารที่ตกหล่นจากการเลี้ยงสัตว์สามารถนำกลับมาใช้เป็นอาหารปลา น้ำในบ่อปลาก็ถ่ายลงนาที่ปลูกข้าวแทนที่จะเทลงสู่แหล่งน้ำต่างๆ ซึ่งเป็นการใส่ ปุ๋ยโดยไม่ต้องลงทุน

1. การเลี้ยงปลาในบ่อ คือ การปรับสภาพของดิน ให้เป็นบ่อเลี้ยงปลา โดยการขุดหรือวิธี

อื่นๆ แล้วนนำปลาที่ต้องการไปปล่อยลงเลี้ยง

1. การเลี้ยงปลานา คือ การขุดดินเป็นร่องรอบๆ แปลงนาแล้วนำดินที่ขุดมาเสริมคันนาเดิม

ให้แข็งแรง ป้องกันปลาออกหลังปลูกข้าวระยะหนึ่ง ก็สามารถปล่อยปลาได้โดยปลาชนิดนั้นต้องไม่ทำอันตรายต่อต้นข้าว พันธุ์ปลาที่ปล่อยควรมีขนาด 7 - 10 ซ.ม และแปลงสามารถปรับระดับน้ำได้ตามที่ต้องการ

6. การเลี้ยงปลาในกระชัง คือ การสร้างกระชังโดยไม้ไผ่หรืออวนไนล่อนทำเป็นที่ขังปลา นำไปแช่ในแม่น้ำหรือหรือแหล่งน้ำที่เห็นว่าเหมาะสม แล้วเลือกชนิดปลาที่ต้องการปล่อยลงเลี้ยง

7. การทำนาปลา การเลี้ยงปลาวิธีนี้คล้ายกับการเลี้ยงปลาในนาแต่ไม่มีการปลูกข้าว ปลาที่นิยมเลี้ยงคือ ปลานิล ปลาไน หรือจะเลี้ยงรวมกันหลายๆชนิดก็ได้

8. การเลี้ยงปลาในบ่อชีเมนต์ ที่นิยมคือ ปลาดุก

-3-

## *การคัดเลือกปลาที่จะเลี้ยง*

1. เลี้ยงง่าย สามารถกินอาหารธรรมชาติได้อย่างเต็มที่
2. โตเร็วมีประสิทธิภาพในการเปลี่ยนจากอาหารที่กินมาเป็นเนื้อสูง
3. มีลูกดกและขยายพันธุ์ได้ หาพันธุ์มาเลี้ยงได้ง่าย การวางไข่หลายครั้ง เพาะพันธุ์ได้ง่าย
4. อดทน มีความอดทนสามารถปรับให้เข้ากับสิ่งแวดล้อมได้ดี
5. สามารถเลี้ยงร่วมกับปลาอื่นได้ ไม่รบกวนซึ่งกันและกัน ควรเป็นปลาที่กินพืชหรือแผลงต้อน
6. เนื้อมีรสชาดดี ปลามีเนื้อรส ชาดดี ปรุงอาหารได้ง่าย
7. มีตลาดจำหน่าย เพราะปลาบางชนิดมีตลาดแคบไม่เป็นที่นิยม
8. ได้ราคาดี ควรจะคุมค่าทุนที่เลี้ยงมา

ชนิดปลาและสัตว์น้ำที่ควรเลี้ยงมีประมาณ 14 ชนิด ดังนี้

1. ปลาตะเพียน 8. ปลานวลจันทร์
2. ปลาไน 9. ปลาดุก
3. ปลาสวาย 10. ปลาบู่
4. ปลายี่สกเทศ 11. ปลาแรด
5. ปลาสลิด 12. ปลาเฉา
6. ปลาจีน 13. ปลานิล
7. ปลาหมอตาล 14. กุ้ง

### *ปลาและสัตว์น้ำทั้ง 14 ชนิด สามารถเลี้ยงได้ทั่วไป ขึ้นอยู่กับ*

1. ความชำนาญและประสบการณ์ของผู้เลี้ยง จะช่วยให้การเลี้ยงปลาได้ผลเพราะเข้าใจสภาพปัญหาของการเลี้ยงปลา
2. สภาพของพื้นที่ การเลี้ยงปลาสามารถเลี้ยงได้ทั่วไปก็จริงแต่สภาพพื้นที่ก็เป็นเรื่องสำคัญที่ต้องคำนึงถึงเช่นกัน
3. สภาวะของตลาด ปลาและสัตว์น้ำที่จะเลี้ยงควรมีตลาดรับซื้อได้สะดวก และขายได้มากในราคาที่สูง
4. อาหารปลา เป็นเรื่องสำคัญมากทั้งชนิดอาหาร ปริมาณ และราคา

การเลือกสถานที่เลี้ยงปลาเป็นเรื่องสำคัญมีหลักใหญ่ๆ ในการเลือกดังนี้

1. ลักษณะภูมิประเทศเป็นเป็นที่ราบลุ่มปานกลาง ไม่เป็นที่ลุ่มหรือที่ดอนจนเกินไป
2. ใกล้แหล่งน้ำ เช่น แม่น้ำ คลอง หนอง บึง หรือใกล้ชลประทานที่มีน้ำอุดมสมบูรณ์ปริมาณน้ำเพียงพอตลอดทั้งปี น้ำไม่ท่วมในฤดูน้ำหลาก และหน้าแล้งน้ำไม่ขาด
3. ดินควรเป็นดินเหนียว สามารถเก็บน้ำได้ดี ไม่ควรเป็นดินที่เป็นกรด (ดินเปรี้ยว) หรือเป็นดินด่าง (ดินฝาด)
4. ใกล้แหล่งเพาะพันธุ์ปลาและเป็นบริเวณที่หาอาหารปลาได้ง่าย
5. ใกล้ทางคมนาคม เช่นทางรถยนต์ รถไฟ และทางเรือ ทางคมนาคมต้องดีและสะดวก
6. ใกล้ตลาดหรือชุมชน เพื่อทราบความเคลื่อนไหวของตลาดขายปลาง่ายและหาแรงงานง่าย

-4-

**หลักเกณฑ์การสร้างบ่อ**

1. การเขียนแผนผังเพื่อประโยชน์การควบคุมการขุดจำได้ถูกต้อง
2. การเตรียมสถานที่ ควรทำความสะอาดบริเวณที่ที่จะขุด โดยการขุดตอและเก็บวัชพืชออกให้หมด
3. การวางผังในดินโดยใช้ปูนขาวหรือการตอกหลัก
4. รูปบ่อควรเป็นสี่เหลี่ยมผืนผ้า เพื่อสะดวกในการใช้เครื่องมือ
5. คันบ่อควรให้ห่างจากบ่อ 1.5 – 2 เมตร และให้กว้างและมั่นคง
6. ความลึกของบ่อโดยทั่วไปลึกประมาณ 1 – 2 เมตร
7. การวางท่อระบายน้ำ เพื่อความสะดวกในการระบายน้ำเข้าออกจากบ่อ ควรจัดให้เหมาะสมกับภูมิประเทศ
8. พื้นก้นบ่อ ควรปรับให้เรียบและให้ลาดเทในทิศทางที่ระบายน้ำออก เพื่อสะดวกต่อการระบายน้ำและจับปลา

**ลักษณะและคุณสมบัติทางดินและน้ำ**

ลักษณะของดินที่เหมาะสมกับการขุดบ่อเลี้ยงปลานั้น ควรเป็นดินเหนียวอุ้มน้ำได้ดีคุณสมบัติของดินไม่ควรเป็นกรดหรือด่างมากเกินไปจะทำให้การเลี้ยงปลาไม่ได้ผล

ลักษณะของน้ำ ไม่ว่าว่าจะเป็นน้ำในแม่น้ำ ควรสะดวกในการถ่ายเทน้ำเข้าออกจากบ่ออุณหภูมิน้ำไม่เปลี่ยนแปลงมากและบ่อยปริมาณออกชิเจนที่ปลาใช้หารใจควรมีปริมาณที่เพียงพอ

**การเตรียมบ่อ** ก่อนปล่อยปลาลงเลี้ยงควรได้เตรียมบ่อเสียก่อน เพื่อให้ได้เหมาะสำหรับเป็นที่อยู่ของปลา เช่น มีออกซิเจน มีอาหารตามธรรมชาติเพียงพอ การเตรียมบ่อแบ่งได้ดังนี้

1. บ่อเลี้ยงเก่า

เป็นบ่อที่ใช้เลี้ยงปลามานานโดยมิได้มีการเตรียมการ ควรต้องทำการระบายน้ำเก่าออกเสียให้แห้ง

ลอกโคลนเลนทิ้งหรือถมซ่อมปรับปรุงคันบ่อโดยรอบ ใส่ปูนขาวลงในบ่อสาดให้ทั่วพื้นบ่อในอัตรา 1 กิโลกรัม ต่อ พื้นที่ 10 ตารางเมตร แล้วตากบ่อทิ้งไว้ 2-3 วัน เพื่อกำจัดศัตรู และโรคพยาธิของปลาหลังจากนั้นจึงปล่อยปลาลงเลี้ยงได้

2. บ่อขุดใหม่

ถ้าคุณสมบัติของดินไม่เป็นกรดหรือด่าง ก็กระทำเช่นเดียวกับบ่อเก่า แต่ถ้าเป็นกรดหรือด่าง จะต้องแก้ไข

เสียก่อนที่จะปล่อยปลา บ่อใหม่มักจะมีปัญหาเรื่องบ่อขุ่นแก้ไขโดยพยามปลูกพืชคลุมดินป้องกันการชะล้างตะกอนลงสู่บ่อและใช้ปุ๋ยพืชสด ปูนขาวหรือใช้แร่ยิปซั่มและปุ๋ยคอกใส่ลงในบ่อใหม่ช่วยทำให้น้ำหายขุ่นเร็ว

**อาหาร**

ผู้เลี้ยงควรจะได้รับทราบถึงลักษณะการกินอาหารของปลาเนื่องจากปลาแต่ละชนิดกินอาหารไม่

เหมือนกัน แบ่งได้เป็น 4 พวก ใหญ่ๆ คือ

1. ปลากินพืช ได้แก่ ปลาตะเพียน ปลานิล ปลาแรด ปลาจีน ปลาหมอตาล กลุ่มปลาพวกนี้สามารถ

เลี้ยงได้โดยให้อาหารพวกพืชเช่น แหน สาหร่าย เศษผัก ใบกระถิน ใบแค หญ้า เศษอาหาร รำ และปลายข้าว

1. พวกกินเนื้อ ได้ปลาดุก ปลาช่อน ปลาบู่ ปลาพวกนี้ ชอบกินเศษปลา เป็นชิ้นหรือบด โดยสามารถ

ผสมรำเข้าไปด้วย

-5-

3. พวกกินทั้งพืชและเนื้อ ได้แก่ ปลาสวาย ปลายี่สก

4. พวกกินตะไคร่น้ำสาหร่ายสีเขียวเล็กๆ พวกรากที่เปลื่อยของพืช ได้แก่ ปลายี่สก ปลาจีน เป็นต้น

**สูตรอาหารปลากินเนื้อ**

ปลาป่น 25 เปอร์เซ็นต์

กากถั่วลิสง 22 เปอร์เซ็นต์

กากถั่วเหลือง 22 เปอร์เซ็นต์

รำละเอียด 12 เปอร์เซ็นต์

ปลายข้าว 10 เปอร์เซ็นต์

ใบกระถิน 4 เปอร์เซ็นต์

กระดูกป่น 4 เปอร์เซ็นต์

เกลือแร่+ วิตามิน(ดี.ดี.แฟค) 1 เปอร์เซ็นต์

**สูตรอาหารปลาดุก**

สูตร 1

ปลาป่น 28 เปอร์เซ็นต์

กากถั่วเหลือง 23.5 เปอร์เซ็นต์

รำละเอียด 10 เปอร์เซ็นต์

ข้าวโพดบด 28.5 เปอร์เซ็นต์

ปลายข้าว 10 เปอร์เซ็นต์

วิตามินและแร่ธาตุ + เปอร์เซ็นต์

สูตร 2

ปลาป่น 18 เปอร์เซ็นต์

กากมะพร้าว 12 เปอร์เซ็นต์

รำละเอียด 36 เปอร์เซ็นต์

ข้าวโพด 12 เปอร์เซ็นต์

ใบกระถินป่น 9 เปอร์เซ็นต์

มันสำประหลัง 12 เปอร์เซ็นต์

วิตามินและแร่ธาตุ + เปอร์เซ็นต์

-6-

**สูตรอาหารปลากินเนื้อ**

สูตร 1

ปลาป่น 12 เปอร์เซ็นต์

กากถั่วลิสง 13 เปอร์เซ็นต์

รำละเอียด 20 เปอร์เซ็นต์

กากเบียร์หรือส่าเหล้าแห้ง 20 เปอร์เซ็นต์

ใบกระถิน 4 เปอร์เซ็นต์

มันสำประหลังบด 30 เปอร์เซ็นต์

วิตามินและแร่ธาตุ 1 เปอร์เซ็นต์

สูตร 2

ปลาป่น 12 เปอร์เซ็นต์

กากถั่วเหลือง 23 เปอร์เซ็นต์

รำละเอียด 40 เปอร์เซ็นต์

ปลายข้าว 20 เปอร์เซ็นต์

ใบกระถิน 40 เปอร์เซ็นต์

วิตามินและแร่ธาตุ + เปอร์เซ็นต์

\*\*หมายเหตุ + คือ เติมตามปริมาณที่แนะนำบนสลากผลิตภัณฑ์

***การบริหารการเลี้ยงปลา***

ผู้เลี้ยงปลาควรจะได้รู้จักการบริหารจัดการโดยคำนึงถึงเรื่องต่างๆดังนี้

1. **บ่อ**  ผู้เลี้ยงจะเอาใจใส่ดูแลบ่อยๆ อย่าให้คันบ่อเสียหาย รั่วซึม
2. **น้ำ**  การเอาใจใส่ในเรื่องน้ำเป็นเรื่องสำคัญมาก น้ำในบ่อปลาที่ดี หมายถึงการจัดการน้ำให้มีลักษณะที่ดีต่อการอาศัยของปลา ทำให้ปลาโตเร็วและไม่ตาย ดังนั้นในเรื่องน้ำควรเอาใจใส่ในเรื่องต่อไปนี้

2.1 ระดับน้ำที่พอเหมาะ

2.2 ออกซิเจน ควรมีการตรวจสอบหาค่าออกซิเจนในน้ำให้เหมาะสมต่อการเลี้ยงปลา โดยใช้เครื่องมือวัด

ค่า บี.โอ.ดี ซึ่งค่าที่เหมาะสม ควรอยู่ในช่วงไม่เกิน 4

1. **อาหาร** โดยพิจารณาออกเป็น 2 ลักษณะคือ

3.1 อาหารธรรมชาติ ได้แก่กลุ่มแพลงตอนที่อยู่ในน้ำรวมถึงสาหร่ายต่างๆ

3.2 อาหารเสริม เช่น อาหารปลาชนิดต่างๆรวมไปถึงปลายข้าว รำ และผักอื่นๆ

1. **โรคพยาธิ** ปัญหาเรื่องโรคพยาธิกำลังเป็นปัญหาที่สำคัญกับผู้เลี้ยงรายใหญ่ พวกปลาดุก ปลาช่อน

ปลาบู่ ปลาตะเพียน โรคพยาธิที่เกิดขึ้นมีการเกิดภายในและภายนอกของปลา ซึ่งมีสาเหตุหลายประการ เช่น น้ำสกปรก ไม่มีการเตรียมบ่อกำจัดโรคพยาธิ ในกรณีที่เลี้ยงปลาแล้วพบว่าปลาเป็นพยาธิ ควรจะได้มีการรักษา ในเรื่องของการรักษาควรปรึกษาเจ้าหน้าที่ของศูนย์ฯ วิจัยหรือเจ้าหน้าที่ประมงที่อยู่ใกล้บ้าน เพื่อจะได้รักษาที่ถูกต้องและประหยัด

-7-

1. **โรคระบาดปลา** การป้องกันรักษาโรคระบาดปลาที่เกิดขึ้นในบ่อเลี้ยงปลา เริ่มตั้งแต่การระบายน้ำ

เข้าบ่อ การตากบ่อให้แห้ง โดยใช้ปูนขาวในอัตราส่วน 100 กิโลกรัมต่อพื้นที่ 1 ไร่ โรยให้ทั่วบ่อ

1. **ศัตรูปลา** ศัตรูปลามีหลายชนิด เช่น กบ เขียด งู นก และปลาด้วยกันเอง
2. **การตลาด** ควรวางแผนในการจับปลาเพื่อจำหน่าย โดยทั่วไปผู้เลี้ยง มักมีการจับปลาเพื่อจำหน่าย

ในช่วงที่ปลามีราคาแพง อยู่ในช่วง เป็นที่ต้องการของตลาด เพื่อผลกำไร

***ระยะเวลาการเลี้ยงปลาและอัตราการปล่อยปลา***

ระยะเวลาเลี้ยงและอัตราการปล่องปลามีความสัมพันธ์กับปัญหาหลายอย่าง และอัตราการ

ปล่อยต้องขึ้นอยู่กับชนิดปลานั้นด้วย ทั้งนี้ผู้เลี้ยงปลาบา

รายอาจปล่อยปลาโดยใช้ประสบการณ์ของตนเองก็ได้

***ใส่ปูนขาวในบ่อเลี้ยงปลา***

ปูนขาวเป็นตัวช่วยในการบำรุงรักษาความสะอาดของบ่อเลี้ยงปลาทั้งนี้เพราะปฏิกิริยาของปูนขาวจะ

ช่วยเสริมสร้างคุณภาพของน้ำ ทำให้ผลผลิตปลาสูงขึ้นและปูนขาวยังช่วยป้องบกันและกำจัดโรคพยาธิในบ่อเลี้ยงปลา ช่วยลดอันตราจากสารพิษบางชนิดที่เป็นอันตรายโดยตรงต่อปลา แก้ความเป็นกรดของดินและน้ำ และยังช่วยให้อินทรีย์วัตถุในน้ำตกตะกอนเร็วขึ้น

###### **การใส่ปุ๋ยในบ่อเลี้ยงปลา**

ใส่เวลาที่ได้เลี้ยงปลาไว้แล้ว ควรใส่ปริมาณน้อยๆ ให้สม่ำเสมอบ่อๆ ครั้ง โดยสังเกตสีของน้ำให้เป็นสี

เขียวจาง ๆ ก็พอเพียงต่อการใส่ปุ๋ยในบ่อเลี้ยงปลาไม่ควรใส่ให้ทั่วบ่อ ควรใส่มุมหนึ่งของบ่อ การใส่ปุ๋ยนิยมใส่ปุ๋ยคอกหรือปุ๋ยหมัก

อัตราการใส่ปุ๋ยโดยทั่วไปใส่ในปริมาณ 200 – 400 กิโลกรัมต่อพื้นที่ 1 ไร่ ส่วนการใส่ปุ๋ย

วิทยาศาสตร์นั้น นิยมใส่ปุ๋ยที่มีจำนวนฟอสฟอรัสสูง

#### อาหาร

อาหารที่ให้ต้องคำนึงว่าอาหารที่มีคุณค่าและมีประโยชน์ต่อปลาราคาถูกหาง่ายและมีปริฒาณที่

เพียงพอส่วนกากอาหารที่ให้วันละ 1 – 2 ครั้งและให้ในปริมาณ 3 – 5 % ของน้ำหนักปลาก็เพียงพอ

อาหารปลาที่ดีควรมีคุณภาพสูงมีอยู่ในท้องถิ่นโดยทั่วไปและต้องคำนึงถึงต้อนทุนในการเลี้ยงด้วย

***คำแนะนำในการเลี้ยงปลาดุก***

รูปแบบที่นิยมเลี้ยง 3 แบบ คือ

1. เลี้ยงในบ่อดิน
2. เลี้ยงในบ่อซีเมนต์
3. เลี้ยงในกระซัง

ปลากดุกเป็นปลาเขตร้อนอุณหภูมิที่เจริญเติบโตได้ดี อยู่ที่ 18 – 23 องศาเซลเซียส

-8-

1 การเลี้ยงปลาดุกในบ่อดิน เตรียมบ่อโดยตากบ่อให้แห้งว่านปูนขาว 1 กิโลกรับต่อ 10 ตารางเมตร ใส่

ปุ๋ยคอก 200 – 400 กก.ต่อไร่ปุ๋ยเคมี 4 – 5 กก.ต่อไร่อัตราการปล่อยปลา ตั้งแต่ 10,000 ตัวขึ้นไปและไม่เกิน 50,000 ตัวต่อ 1 งาน

2. การเลี้ยงปลาในบ่อซีเมนต์ ปลา 1,000 ตัว ต่อขนาดบ่อซีเมนต์ 8 ตร.ม.( 2 x 4 เมตร ) การ

เลี้ยงปลาในบ่อซีเมนต์ต้องหมั่นเปลี่ยนน้ำบ่อยๆ ไม่ให้น้ำเสีย ในช่วงแรกทุกครั้งเมื่อให้อาหารเสร็จแล้วใน 1 ชั่วโมง ต้องเปลี่ยนน้ำทันที ทำติดต่อกัน 10-15 วัน หลังจากนั้นจะเปลี่ยนน้ำ เมื่อน้ำเสีย หรือ 3 - 5วัน/ครั้ง

3. การเลี้ยงปลาในกระชัง กระชังต้องแช่น้ำก่อนปล่อยปลาลงเลี้ยงประมาณ 15 –20 วัน ขนาดของ

กระชังคือ 8 ตารางเมตร ( 2 x 4 เมตร ) สามารถปล่อยปลาลงเลี้ยงได้ 1,000-2,000 ตัว

##### ***การให้อาหารปลาดุก***

อาหาร ที่ให้ควรเป็นอาหารปลาดุกเล็กพิเศษ หรือปลาดุกเล็กเท่านั้น ก่อนให้อาหารทุกครั้งต้องแช่

อาหารประมาณ 10-15 นาที เพื่อให้อาหารอ่อนนิ่ม ปริมาณอาหารที่ให้สามารถปรับเพิ่มหรือลดลงได้ ซึ่งผู้เลี้ยงต้องสังเกตการกินอาหารของปลาด้วย ถ้าปลากินอาหารหมดก่อน 30 วินาที แสดงว่าอาหารที่ให้มากเกินไป สรุปก็คือการให้อาหารปลาดุกที่ดีควรให้อาหารปลาหมดภายใน 1 นาที

ยา การให้ยาปลาดุกจะให้ก็ต่อเมื่อเกิดความจำเป็น เช่นปลาตายจากการต่อเชื้อ ปากเปื่อย มีแผลตามตัว

ยาที่เหมาะสมในการรักษาคือกลุ่มยา Tetracyclime 250 mg. โดยการนำเอาผงยาแช่อาหารให้ปลากินติดต่อกัน 3-5 วัน และอาจใช้ด่างทับทิมผสมน้ำสาดให้ทั่วบ่อเพื่อฆ่าเชื้อ

หมายเหตุ ในการปล่อยปลาเลี้ยง ปลาอาจตายได้บ้างหลังปล่อยปลา 3-7 วันแรก เนื่องจากการปรับตัวให้

เข้ากับสภาพของบ่อใหม่ยังไม่ดีพอ

**สรุป**

หลักการเลี้ยงปลาเบื้องต้นที่กล่าวมาทั้งหมด เป็นเพียงแนวทางในการเลี้ยงปลาเท่านั้น ผู้เลี้ยงแต่ละราย

อาจจะประสบปัญหาที่แตกต่างกันออกไป ดังนั้นในการเลี้ยงปลาควรมีการพบปะกับผู้เลี้ยงปลารายอื่นๆด้วย เพื่อแลกเปลี่ยนประสบการณ์ตลอดจนการแก้ไข้ปัญหาต่างๆที่เกิดขึ้น

..\..\..\..\..\Program Files\Common Files\Microsoft Shared\Clipart\cagcat50\pe01561_.wmf